100 яшьлек юбилейга открытка табылмаган (ФОТО)

	Озын гомер кешегә нәселдән, геннардан бирелә, ди галимнәр. Кеше туксан яшен тутыргач, картаюдан туктый, йөзгә дә исән-сау җитә, дигән фикерләр бар. Гасырлар аша үтеп, тормышның ачысын-төчесен татыган хәлдә дә күңел көрлеген югалтмаган кешеләр арабызда яши. Соңгы өч айда Татарстанда 22 кеше үзенең 100 яшьлеген бәйрәм итте.	 Әлеге кешеләр Арча, Әтнә, Балтач, Тәтеш, Түбән Кама, Мөслим, Зәй, Чүпрәле, Азнакай, Баулы, Лениногорск, Сарман (һ.б.) районнарында яшәүче әбиләр. Ике бабай да бар – Актанышның Иске Кормаш авылыннан хезмәт ветераны Әнәс Галимов белән Әлмәт шәһәреннән Заһит Нуриев котлаулар кабул итте. Әнәс Галимов турында без сезгә инде язган идек. Бүген исә Әтнә районының Бахтачы авылында гомер кичерүче Хөршидбану Ризванова белән таныштырырга телибез. 5 сентябрьдә ул үзенең 100 яшьлеген бәйрәм итә. Хөсәеновларның дәү әбиләре биредә бердәнбер кызы Люция апа һәм оныклары-оныкчыклары тәрбиясендә яши. 
	Лилия ГАДЕЛШИНА	
Интертат.ру

	№   | 05.09.2014	


